Document ID: /roh_data/filtered/fineweb-2-filterrobots_roh.jsonl.gz/67138

1799, am 6. Mai brandschatzten die französischen Truppen das Dorf Disentis. Daraufhin entstand das unten notierte „Lied über den Brand von Disentis“. Die ersten drei Strophen beschreiben das Ausmass der Katastrophe, dann folgen weitere Strofen, die quasi eine göttliche Erklärung für die Tat nennen und am Schluss die Bitte um Vergebung der Sünden. Der Text wurde in die heutige Sprache umgesetzt, dadurch gingen Rhythmus und Reim teilweise verloren. Dafür sind die Zeilen besser verständlich. Herzlichen Dank an Ursin Lutz für die freundliche Unterstützung dabei.
Gl‘onn gisiattschiennovontanov
dil meins da matg ils sis
sei curdau tier in zun grond castitg
als da Mustér ils plirs.
Remetter lein nus tut a Diu
la caschun, tgi seigi stau.
Pitir vein nus sulets stuiu,
Dieus nus ha visitau.
La claustra, tempels, cun il vitg,
sco la parochiala
ha consumau en buca ditg
la flomma infernala.
Cun sogn Gions, Raveras, Gonda,
Funs, Clavaniev ed Acletta
ars en cun clavaus part gronda
en meins che in’ uretta.
Cun animals manedels, muvels gronds
zun nuot stgav’ ins dustar,
per far il mal pli criu dils donns,
diltut per pirentar.
Aluscha aunc! O tgei sgarschur!
Han glieud biara mazzacrau
Sco ton vietis pleins da rabia,
persunas viv barschau.
Cumpatg cheutras ha Dieus vuliu
a nus il cor tuccar,
pli castitgs en temps da rugar giu,
depurtaments midar.
Mo tonaton vischins zun cars,
stuein gie confessar nusezs,
ch’ ei sei vegniu culs vezis biars
nuot meglier er cul lezs.
Da cormein per s’ enriclar
e far propiest stateivel,
da megliurar nies demenar
e fa tut nies pusseivel.
Perquei fin oz vein sez priu si,
sco penitents fixau, stregn far,
e cur ch’ ei croda grad sil di,
aunc pli gronda fiasta far.
Lein oz savens seregurdar
da nos pupratschs confrars
ch’ el fiug ed ell’ uiara far
lur vet’ han piars bein biars.
Che Dieus els clomi tiels beai
sch’ els fussen aunc en peina
e detti ad els lur ruaus
en gloria cumpleina.
A vus pli car da Jesus Crest,
sogn Gion per nus rughei
apiestel ed evangelist,
d’ effectuar gidei
cauld ieli fetg buglient sur fiug
frestgs e sauns veis pudiu ir
dustei da donns, d’ uiar’ e fiug,
tempronza bun’urbi.
D’Urban ils otg la oraziun
cheu lein nus applicar,
e lein sco quel cun submissiun
a Nies Diu si clamar!
Avon tes egls nus oz purtar
las nossas cuolpas tuttas lein
cun quellas era presentar
las plagas che nus vein.
Sche nus nos vezis patertgein
commess di per di
viter quei che nus bein meritein
fuss nuot il nies pitir
per nos malfatgs che ein schi grevs
culs quals nus vein stridau,
en cruschs e castitgs bia memia levs
che nus vein supportau.
La peina per ils nos puccaus
sentin nus zuar zun bein
untgi da quels sin negins graus
stinadamein buc lein.
Ei vegn bein nossa fleivlezia
tras tes castitgs battida
mo dil puccau la nauschadad
vegn nuota sminuida.
Nos cors blessai ein turmentai
mo mein en ault cul tgau
nus suspirein tut dolentai,
culs fatgs vein nuot midau.
Sin nies far meglier, sche ti spetgas
vein nus nuota correcziun
e sche ti vul duvrar vendetgas
lu star ora pudein nuotzun.
Cu ti castigias confessein,
tut schliet ch‘ei fatgs zacu.
Suenter igl avis nus emblidein
che nus bargiu vein lu.
Da castigiar, sche muossas maun
da far bien purschein immediat
retegnas ti la spada aunc
il bien paghein nus buc.
Sche castitgs ti fas sentir empau
clamein nus per perdun
e sco che ti has perdunau
tier nos dein nus caschun.
Cheu Segner has la confessiun
che nus sincer culponts sedein
e senza tia remischun
a piarder ir stuein.
Senza nos merets, o bab Diu
concedi a nus quei
che nus ord nuot has tez scaffiu
che nus rugheien tei
Entras Jesus vies fegl sogn
muort siu saung ch’ ei spons per nus
e regia ussa cul spért sogn
en trinitad cun vus.